stanford-oval/wikipedia huggingface dataset:
ชาริล ชับปุยส์
การเล่นฟุตบอลอาชีพ > กราสฮอปเปอร์ ซูริก 2

ในขณะเป็นนักเตะชุดเยาวชนของกราสฮอปเปอร์ ซูริก ชาริล ชัปปุยส์ ได้มีโอกาสลงเล่นให้กับทีมกราสฮอปเปอร์ ซูริก 2 ซึ่งเป็นทีมสำรองที่ลงแข่งในระดับลีกาคลาสสิก หรือดิวิชัน 4 ของสวิตเซอร์แลนด์ ในฤดูกาล 2552-2553 โดยในฤดูกาลนั้นชาริลเคยมีชื่อเป็นตัวสำรองของทีมกราสฮอปเปอร์ ซูริกชุดใหญ่หลายนัดในการแข่งขันระดับซุปเปอร์ลีก ซึ่งเป็นลีกสูงสุด แต่ไม่ได้ถูกส่งลงสนาม
ชาริล ลงเล่นให้กราสฮอปเปอร์ ซูริก 2 ในระดับลีกาคลาสสิก (ดืวิชั่น 4) กลุ่มที่ 2 โดยลงเล่นเป็นครั้งแรกเมื่อวันที่ 29 พฤศจิกายน พ.ศ. 2552 ในนัดที่เปิดบ้านถล่มสโมสรเอสเฟา ชัฟเฮาเซิน ไป 6-1
ปีต่อมาชาริล ชัปปุยส์ถูกส่งมาเล่นให้กับทีมสำรองในระดับดิวิชั่น 4 อีกครั้งในฤดูกาล 2553-2554 อย่างไรก็ตามชาริล ชัปปุยส์ มีโอกาสลงสนามให้ทีมชุดใหญ่ของกราสฮอปเปอร์ 1 นัด ในฟุตบอลถ้วยสวิส คัพ รอบแรก เมื่อวันที่ 19 กันยายน พ.ศ. 2553 ในนัดที่ไปเยือนสโมสร แบร์โรช กอร์กีเย
การเล่นฟุตบอลอาชีพ > โลคาร์โน

เดือนกรกฎาคม พ.ศ. 2554 ชาริลย้ายไปเล่นให้กับสโมสรโลคาร์โน ในระดับแชลเลนจ์ ลีก หรือดิวิชั่น 2 ของสวิตเซอร์แลนด์ ด้วยสัญญายืมตัว ภายใต้การคุมทีมของดาวิเด โมรันดี และลงสนามให้โลคาร์โน นัดแรกในวันที่ 25 กรกฎาคม พ.ศ. 2554 ในแชลเลนจ์ลีกที่ต้องออกไปเยือนสโมสรโวห์เลน ที่สนามนีเดอร์แมทเทน โดยชาริลถูกส่งลงมาเป็นตัวสำรองในช่วงท้าย
วันที่ 20 พฤศจิกายน พ.ศ. 2554 ชาริล ชัปปุยส์ ยิงประตูแรกในลีกให้กับโลคาร์โนได้ในนัดที่บุกไปชนะสโมสรเอฟซี วิล 2-1 ที่สนามแบร์กฮอลซ์  เมื่อจบฤดูกาล สโมรโลคาร์โนได้อันดับที่ 9 โดยชาริล ชัปปุยส์ลงสนาม 28 นัด (ในแชลเลนจ์ลีก 26 นัด สวิสคัพ 2 นัด) ยิงในลีก 2 ประตู
การเล่นฟุตบอลอาชีพ > เอฟซี ลูกาโน

ชาริล ชัปปุยส์ ย้ายทีมในรูปแบบยืมตัวอีกครั้ง โดยย้ายมาร่วมทีมเอฟซี ลูกาโน ในแชลเลนจ์ลีก ฤดูกาล 2555-2556 เป็นระยะเวลา 5 เดือน โดยลงเล่นภายใต้การคุมทีมของไรมอนโด ปอนเต
ชาริลลงสนามนัดแรกให้เอฟซี ลูกาโนในวันที่ 14 กรกฎาคม พ.ศ. 2555 โดยเปิดบ้านชนะเอฟซี วิล 3-1 ที่สนามคอร์นาเรโด และเป็นกำลังสำคัญในช่วงครึ่งฤดูกาลแรก โดยเมื่อหมดสัญญายืมตัวในเดือนธันวาคม จึงเดินทางกลับสโมสรกราสฮอปเปอร์ ตลอดการยืมตัวชาริลสนามให้เอฟซี ลูกาโน 17 นัด (ในแชลเลนจ์ลีก 16 นัด สวิสคัพ 1 นัด)
การเล่นฟุตบอลอาชีพ > บุรีรัมย์ ยูไนเต็ด

เดือนมกราคม พ.ศ. 2556 ชาริล ชัปปุยส์ ย้ายมาเล่นฟุตบอลในประเทศไทยกับสโมสรฟุตบอลบุรีรัมย์ ยูไนเต็ด ภายใต้การคุมทีมของอรรถพล บุษปาคม ด้วยสัญญา 2 ปี และลงสนามให้บุรีรัมย์ ยูไนเต็ดนัดแรกเป็นตัวจริงเมื่อวันที่ 13 กุมภาพันธ์ พ.ศ. 2556 ในเอเอฟซี แชมเปียนส์ลีก รอบเพลย์ออฟ ที่พบกับบริสเบน โรอา (ประเทศออสเตรเลีย) ที่สนามนิวไอโมบายสเตเดียม
ต่อมาวันที่ 23 กุมภาพันธ์ ชาริล ชับปุยส์ลงเล่นรายการฟุตบอลชิงถ้วยพระราชทานเป็นครั้งแรก ในการแข่งขันฟุตบอลถ้วยพระราชทานประเภท ก. 2556 หรือ โค้ก แชริตี้ คัพ 2013 ที่พบกับสโมสรเอสซีจี เมืองทอง ยูไนเต็ด ที่สนามศุภชลาศัย โดยที่บุรีรัมย์เอาชนะไปได้ 2-0 และคว้าแชมป์ถ้วย ก.ไปครอง
การลงเล่นในไทยพรีเมียร์ลีกครั้งแรกของชาริล ชัปปุยส์ เกิดขึ้นเมื่อวันที่ 3 มีนาคม พ.ศ. 2556 ในนัดที่บุรีรัมย์ฯ เปิดสนามนิวไอโมบาย สเตเดี้ยม พบกับสโมสรสุพรรณบุรี เอฟซี นัดนั้น เขาปั่นลูกเตะมุมโค้งเข้าประตูไปอย่างสวยงาม
ต่อมาในวันที่ 10 เมษายน พ.ศ. 2556 ชาริล ได้รับบาดเจ็บหนักที่หัวเข่าจากเอเอฟซี แชมเปียนส์ลีก รอบแบ่งกลุ่มที่บุรีรัมย์ ยูไนเต็ด พบกับสโมสรเจียงซู เสิ่นตี้ (ประเทศจีน) โดยชาริล ยิงประตูให้ทีมขึ้นนำ 2-0 ชาริลวิ่งแสดงความดีใจไปบริเวณมุมธงพร้อมกระโดดแบบสุดตัว แต่จังหวะลงขาขวาที่รับน้ำหนักกลับเสียหลักจนหัวเข่าบิดอย่างน่าหวาดเสียว ทำให้ไม่สามารถเล่นต่อได้ และต้องพักรักษาอาการบาดเจ็บ 3 เดือน เขากลับมาลงสนามได้อีกครั้งในวันที่ 3 กรกฎาคม ในการแข่งขันฟุตบอลถ้วยโตโยต้า ลีกคัพ 2556 รอบ 8 ทีมสุดท้าย นัดแรก ที่พบกับสโมสรอุดรธานี เอฟซี โดยชาริลถูกส่งลงมาในครึ่งหลังและเป็นคนยิงประตูชัยให้ทีมชนะ 1-0  โดยประตูดังกล่าวเป็นการยิงประตูในการแข่งขันถ้วยลีกคัพ ประตูแรกของชาริลอีกด้วย
จากนั้นชาริลกลับมาลงสนามในไทยพรีเมียร์ลีก เลก 2 ในวันที่ 7 กรกฎาคม ที่ต้องออกไปเยือนสโมสรสุพรรณบุรี เอฟซี โดยถูกส่งลงมาเป็นตัวสำรองในครึ่งหลัง
เมื่อจบฤดูกาล 2556  บุรีรัมย์ ยูไนเต็ด ประสบความสำเร็จอย่างยิ่งใหญ่ ด้วยการคว้าถึง 4 แชมป์ในฤดูกาลเดียว ได้แก่ แชมป์ถ้วย ก., แชมป์ไทยพรีเมียร์ลีก, แชมป์โตโยต้า ลีกคัพ และแชมป์ไทยคม เอฟเอคัพ และชาริลมีส่วนร่วมในทุกรายการ โดยเขาลงสนามในฤดูกาลนี้รวม 28 นัด (ไทยพรีเมียร์ลีก 16 นัด,เอเอฟซี แชมเปียนส์ลีก 6 นัด,ไทยคม เอฟเอคัพ 2 นัด,โตโยต้า ลีกคัพ 2 นัด,ถ้วย ก.และเอเอฟซี แชมเปียนส์ลีก รอบเพลย์ออฟ รายการละ 1 นัด) ยิงได้ทั้งหมด 4 ประตู (ไทยพรีเมียร์ลีก 2 ประตู,โตโยต้า ลีกคัพ 1 ประตู และเอเอฟซี แชมเปียนส์ลีก 1 ประตู)
ฤดูกาลต่อมาชาริล เริ่มต้นกับสโมสรด้วยการคว้าแชมป์ฟุตบอลถ้วยพระราชทานประเภท ก. 2557 โดยชนะสโมสรเมืองทอง ยูไนเต็ด 1-0 ซึ่งเป็นการคว้าแชมป์รายการนี้เป็นสมัยที่ 2 ของเขา แต่หลังจากนั้นเมื่อการแข่งขันไทยพรีเมียร์ลีก 2557 เริ่มต้นขึ้นเขากลับประสบปัญหาฟอร์มตก  โดยในช่วงแรกเขายังรักษาตำแหน่งตัวจริงในทีมไว้ได้แต่มักถูกเปลี่ยนตัวออกและเล่นไม่เต็มเวลา จนกลางเดือนเมษายน สโมสรเปลี่ยนแปลงผู้ฝึกสอนเป็น โบซิดาร์ บันโดวิช โค้ชชาวเซอร์เบีย ชาริลก็หลุดเป็นตัวสำรองของทีมและถูกเปลี่ยนตัวลงมาเล่นในช่วงก่อนหมดเวลาเป็นบางนัด
เดือน มิถุนายน บุรีรัมย์ฯ เปลี่ยนแปลงผู้ฝึกสอนอีกครั้ง โดยแต่งตั้ง อเล็กซานเดอร์ กามา เข้ามาเป็นโค้ชคนใหม่ และชาริล ชัปปุยส์ ที่เป็นตัวสำรองก็ถูกส่งตัวไปให้สโมสรสุพรรณบุรี เอฟซียืมใช้งานจนจบฤดูกาล เพื่อโอกาสในการลงสนามอย่างสม่ำเสมอ
โดยในเลกที่ 1 ของฤดูกาล 2014 นี้ ชาริลลงสนามให้บุรีรัมย์ทั้งหมด 19 นัด โดยเป็นการลงเล่นในไทยพรีเมียร์ลีกเพียง 12 นัด โตโยต้า ลีกคัพ และถ้วย ก. รายการละ 1 นัด แต่ก็ยังได้ลงสนามในการแข่งขันเอเอฟซี แชมเปียนส์ลีก รอบแบ่งกลุ่ม ถึง 5 นัดด้วยกัน
การเล่นฟุตบอลอาชีพ > สุพรรณบุรี เอฟซี

เดือนมิถุนายน พ.ศ. 2557 ช่วงเลกที่ 2 ของไทยพรีเมียร์ลีก สโมสรสุพรรณบุรี เอฟซียืมตัวชาริล มาเล่นจนจบฤดูกาล ภายใต้การคุมทีมของเวลิซาร์ เอมิลอฟ โปปอฟ โค้ชชาวบัลแกเรีย โดยชาริล ย้ายมาเพื่อโอกาสในการลงเล่นอย่างสม่ำเสมอ และได้เสื้อหมายเลข 40
ชาริล ชัปปุยส์ลงเล่นให้สุพรรณบุรี เอฟซีนัดแรกวันที่ 28 มิถุนายน พ.ศ. 2557 ที่พบกับสโมสรบีอีซี เทโรศาสน และมาทำประตูแรกให้กับสุพรรณบุรี เอฟซี ได้จากลูกโหม่ง ในวันที่ 26 กรกฎาคม ที่พบสโมสรฟุตบอลสิงห์ท่าเรือ ที่สนามกีฬากลางจังหวัดสุพรรณบุรี และมายิงในไทยพรีเมียร์ลีกได้อีก 1 ประตู ในนัดที่พบกับสโมสรอาร์มี่ ยูไนเต็ด ที่สนามกีฬากองทัพบก
การเล่นที่สุพรรณบุรี เอฟซี ชาริล เป็นผู้เล่นคนสำคัญและกลับมาทำผลงานได้อย่างดีอีกครั้ง จนสามารถยึดตำแหน่งในแดนกลางของทีมได้ และเกียรติศักดิ์ เสนาเมือง โค้ชทีมชาติไทย ได้เรียกเขาติดทีมชาติไทยรุ่นอายุไม่เกิน 23 ปี ไปแข่งขันในกีฬาเอเชียนเกมส์ 2014 ที่ประเทศเกาหลีใต้ ซึ่งไทยได้อันดับ 4 และก้าวขึ้นมาติดชุดใหญ่ในปลายปีซึ่งสามารถคว้าแชมป์ เอเอฟเอฟ ซูซูกิ คัพ 2014 มาครองได้สำเร็จ
ชาริลลงสนามในเลกที่ 2 ให้สุพรรณบุรีทั้งหมด 20 นัด (ไทยพรีเมียร์ลีก 17 นัด และไทยคม เอฟเอคัพ 3 นัด) ยิงในลีกได้ 2 ประตู และสโมสรจบฤดูกาล 2557 ด้วยอันดับ 6 ซึ่งเป็นอันดับสูงสุดของสโมสร และเข้าถึงรอบรองชนะเลิศถ้วยไทยคม เอฟเอคัพ ได้เป็นครั้งแรก โดยชาริลได้เซ็นสัญญาย้ายมาร่วมทีมสุพรรณบุรี เอฟซีอย่างถาวรเมื่อจบฤดูกาล
ฤดูกาล 2558 ชาริล ได้เปลี่ยนมาใส่เสื้อเบอร์ 10
สถิติ

| สโมสร | ฤดูกาล | ลีก> ดิวิชัน | ลีก> นัด | ลีก> ประตู | ฟุตบอลถ้วย> นัด | ฟุตบอลถ้วย> ประตู | ลีกคัพ> นัด | ลีกคัพ> ประตู | ทวีป> นัด | ทวีป> ประตู | อื่นๆ> นัด | อื่นๆ> ประตู | รวม> นัด | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| กราสฮอปเปอร์ | 2009-2010 | ซุปเปอร์ลีก | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| กราสฮอปเปอร์ | 2010-2011 | ซุปเปอร์ลีก | 0 | 0 | 0 | 0 | 1 | 0 | 0 | 0 | 0 | 0 | 1 | 0 |
| กราสฮอปเปอร์ | รวม | รวม | 0 | 0 | 0 | 0 | 1 | 0 | 0 | 0 | 0 | 0 | 1 | 0 |
| กราสฮอปเปอร์ 2 | 2009-2010 | ลีกาคลาสสิก กลุ่ม 2 | 13 | 1 | 0 | 0 | 0 | 0 | 0 | 0 | 0 | 0 | 13 | 1 |
| กราสฮอปเปอร์ 2 | 2010-2011 | ลีกาคลาสสิก กลุ่ม 2 | 13 | 2 | 0 | 0 | 0 | 0 | 0 | 0 | 0 | 0 | 13 | 2 |
| กราสฮอปเปอร์ 2 | รวม | รวม | 26 | 3 | 0 | 0 | 0 | 0 | 0 | 0 | 0 | 0 | 26 | 3 |
| โลคาร์โน (ยืมตัว) | 2011-2012 | แชลเลนจ์ลีก | 26 | 2 | 0 | 0 | 2 | 0 | 0 | 0 | 0 | 0 | 28 | 2 |
| ลูการ์โน (ยืมตัว) | 2012-2013 | แชลเลนจ์ลีก | 16 | 0 | 0 | 0 | 1 | 0 | 0 | 0 | 0 | 0 | 17 | 0 |
| ลูการ์โน (ยืมตัว) | รวม | รวม | 42 | 2 | 0 | 0 | 3 | 0 | 0 | 0 | 0 | 0 | 45 | 2 |
| บุรีรัมย์ ยูไนเต็ด | 2013 | ไทยพรีเมียร์ลีก | 16 | 2 | 2 | 0 | 2 | 1 | 6 | 1 | 2 | 0 | 28 | 4 |
| บุรีรัมย์ ยูไนเต็ด | 2014 | ไทยพรีเมียร์ลีก | 12 | 0 | 0 | 0 | 1 | 0 | 5 | 0 | 1 | 0 | 19 | 0 |
| สุพรรณบุรี (ยืมตัว) | 2014 | ไทยพรีเมียร์ลีก | 17 | 2 | 3 | 0 | 0 | 0 | 0 | 0 | 0 | 0 | 20 | 2 |
| สุพรรณบุรี | 2015 | ไทยพรีเมียร์ลีก |  |  |  |  |  |  |  |  |  |  |  |  |
| สุพรรณบุรี | รวม | รวม | 45 | 4 | 5 | 0 | 3 | 1 | 11 | 1 | 3 | 0 | 67 | 6 |
| รวมทั้งหมด | รวมทั้งหมด | รวมทั้งหมด |  |  |  |  |  |  |  |  |  |  |  |  |
ทีมชาติ > สวิตเซอร์แลนด์

ในระดับทีมชาติ ชาริล ชัปปุยส์ เริ่มเข้าทีมชาติสวิตเซอร์แลนด์ตั้งแต่รุ่นอายุไม่เกิน 15 ปี และคว้าแชมป์ฟุตบอลโลกรุ่นอายุไม่เกิน 17 ปี ที่สหพันธ์สาธารณรัฐไนจีเรีย ได้ในปี พ.ศ. 2552 โดยเขามีส่วนช่วยทีมครบทุกนัดในการแข่งขันรายการระดับโลก ด้วยผลงานยอดเยี่ยมดังกล่าวจึงทำให้ชาริลเคยตกเป็นข่าวกับสโมสรฟุตบอลระดับโลกทั้งฮัมบวร์คและยูเวนตุสทีเดียว
ทีมชาติ > ทีมชาติไทย

ชาริล ชัปปุยส์ เคยถูกเรียกเข้าร่วมทีมชาติไทย โดยวินฟรีด เชฟเฟอร์ อดีตหัวหน้าผู้ฝึกสอนทีมชาติไทยเพื่อเข้าร่วมศึกฟุตบอลเอเชียนคัพ 2015 แต่เนื่องจากเขาเคยเล่นให้กับทีมชาติสวิตเซอร์แลนด์ในการแข่งขันฟุตบอลโลกรุ่นอายุไม่เกิน 17 ปีมาก่อน จึงต้องให้ฟีฟ่าพิจารณาการเปลี่ยนสัญชาติ ซึ่งไม่ทันกับการแข่งขันในครั้งนั้น จึงยังไม่ได้ร่วมแข่งขันในนามทีมชาติไทย
หลังฟีฟ่ารับรองให้ชาริลเป็นนักเตะทีมชาติไทย เกียรติศักดิ์ เสนาเมือง หัวหน้าฝึกสอนนักฟุตบอลทีมชาติไทยในขณะนั้น ก็เรียกให้ชาริลเข้าร่วมทีมชาติรุ่นอายุไม่เกิน 23 ปี ซึ่งเขาเล่นนัดแรกที่รับการมาเยือนของสโมสรฟุตบอลบาร์เซโลนาในเดือนสิงหาคม ก่อนเปิดตัวในนามทีมชาติอย่างเป็นทางการในนัดที่พบกับทีมชาติยูกันดา เมื่อเดือนพฤศจิกายน พ.ศ. 2556 และร่วมทีมชาติอีกในการแข่งขันซีเกมส์ ครั้งที่ 27 ที่ประเทศพม่า
หลังจากประสบความสำเร็จจากการคว้าแชมป์เอเอฟเอฟ ซูซูกิ คัพ 2014 มาแล้ว ในฟุตบอลชิงถ้วยพระราชทานคิงส์คัพครั้งที่ 43 ชับปุยส์ได้รับบาดเจ็บที่หัวเข่า ทำให้พลาดการลงเล่นในครั้งนี้ โดยต้องพักรักษาตัวนาน 1-2 เดือน แต่ต่อมาในกลางปีเดียวกัน พบว่าต้องพักรักษาร่างกายนานจนถึงต้นปีหน้า
เกียรติประวัติ > ทีมชาติสวิตเซอร์แลนด์

แชมป์ฟุตบอลโลกเยาวชนอายุไม่เกิน 17 ปี: 2009
เกียรติประวัติ > เมืองทอง ยูไนเต็ด

โตโยต้า ลีกคัพ (1): 2017
แม่โขงคลับแชมเปียนชิพ (1): 2017
เกียรติประวัติ > บุรีรัมย์ ยูไนเต็ด

ฟุตบอลถ้วยพระราชทาน ประเภท ก. (2) : 2013 และ 2014
ไทยพรีเมียร์ลีก (1) : 2013
ไทยคม เอฟเอคัพ (1) : 2013
โตโยต้า ลีกคัพ (1) : 2013
เกียรติประวัติ > ทีมชาติไทย

แชมป์ซีเกมส์ 2013 ชุด U23
เอเชียนเกมส์ 2014 อันดับ 4
แชมป์ฟุตบอลชิงแชมป์แห่งชาติอาเซียน (2): 2014, 2016
เครื่องราชอิสริยาภรณ์

พ.ศ. 2558 -  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นเหรียญเงินดิเรกคุณาภรณ์ (ร.ง.ภ)
รางวัล

เอ็มไทยท็อปทอล์กอะเบาต์ 2015 สาขานักกีฬาชายที่ถูกกล่าวถึงมากที่สุด
แคช อวอร์ด 2015 สาขา Talk of the towninnnews.co.th</ref>
แหล่งข้อมูลอื่น

Charyl Chappuis at soccerway.com
Charyl Chappuis official Website
Charyl Chappuis at transfermarkt.de
| ด ค กผู้เล่นชุดปัจจุบันของสโมสรฟุตบอลบางกอก  |
| --- | --- |
 1 สันติภาพ  3 ธนณัฐ  4 บรรจง  5 กิตติธัช  6 ศิวะ  7 ชาริล  8 โคจิมะ  9 อมรเทพ  10 วิชญะ  11 ภูธาร  13 ปิยะราษฎร์  14 ศักดา  17 ภัทรพล  18 วัชรกร  19 วิชรวุธ  22 สิโรดม  23 เกรียงศักดิ์  24 รัฐภูมิ  25 แอจีซง  26 ศุภกรณ์  27 พงศกล  32 ซอมี่นทู่น  35 สิริพงษ์  36 สิทธิโชค  37 ภูบดี  39 ณัฐพงษ์  40 โอกูโบะ  45 ญาณฤทธิ์  56 ดูดู ลีมา  66 บรรลือ  77 อเล็ก  99 ณัฐสันต์  หัวหน้าผู้ฝึกสอน: กฤษกร
ชิอากิ โคบายาชิ

| ชิอากิ โคบายาชิ |
| --- | --- |
小林 千晃
เกิด:  (1994-06-04) 4 มิถุนายน ค.ศ. 1994 (30 ปี) จังหวัดคานางาวะ ประเทศญี่ปุ่น
อาชีพ: นักพากย์
องค์การ: สำนักงานโอซาวะ
ชิอากิ โคบายาชิ (小林 千晃, 4 มิถุนายน 1994 -) เป็นนักพากย์ชายชาวญี่ปุ่น เกิดที่จังหวัดคานางาวะ สังกัดสำนักงานโอซาวะ
ผลงานพากย์

ซันนีบอย (นางาระ)
สู่เส้นชัยวัยคว้าฝัน (ยุตากะ อาซาฮิ)
โทโมดาจิ เกมมิตรภาพ (คาตางิริ ยูอิจิ)
เกิดใหม่ในต่างโลก ~เป็นปราชญ์แกร่งสุดโดยไม่รู้ตัว~ (ยูจิ)
คูล โดจิ ดันชิ (อิจิกุระ ฮายาเตะ)
อาร์กไนต์ (การ์ด)
บริษัทลุ้นรัก หนุ่มหิมะกับสาวสุดคูล (ฮิมุโระคุง)
ราชานักล่าอัคคี (โชโซ)
สุขาวดีอเวจี (กาบิมารุ)
ศึกโลกเวทมนตร์คนพลังกล้าม (มัช เบิร์นเดด)
ชิมบะ สึจิยะ

| ชิมบะ สึจิยะ |
| --- | --- |
土屋 神葉
เกิด:  (1996-04-04) 4 เมษายน ค.ศ. 1996 (28 ปี) โตเกียว ประเทศญี่ปุ่น
อาชีพ: นักพากย์, นักแสดง
ส่วนสูง: 170 ซม.
ชิมบะ สึจิยะ (ญี่ปุ่น: 土屋 神葉; โรมาจิ: Tsuchiya Shinba, 4 เมษายน 1996) เป็นนักพากย์และนักแสดงชาวญี่ปุ่น เกิดที่โตเกียว ไม่ได้สังกัดสำนักงานนักพากย์ใด ส่วนสูง 170 ซม. มีพี่สาว 2 คนคือ โฮโนกะ สึจิยะ และทาโอะ สึจิยะ เป็นนักแสดง
ผลงานพากย์

ลาก่อนคราเมอร์ของฉัน (ทานิ ยาสึอากิ)
บากูเต็ง!! (ฟุตาบะ โชตาโร)
อควาโทปแห่งทรายขาว (นากามุระ ไค)
ฮาโกะซึเมะ สู้ตายตำรวจสาวป้อมยาม (ยามาดะ ทาเคชิ)
เลิฟออลเพลย์ (มนดะ ฮิโรฮิโตะ)
สู่เส้นชัยวัยคว้าฝัน (คาซานามิ ชุง)
ชู้ต! (โคกุโบะ โคเฮย์)
ออร์เคสตราบรรเลงฝัน (ซาเอกิ นาโอะ)
สุวิกรม อัมระนันทน์

| สุวิกรม อัมระนันทน์ |
| --- | --- |
ชื่อเกิด: สุวิกรม อัมระนันทน์
ชื่ออื่น: เปอร์
เกิด: 14 ตุลาคม พ.ศ. 2531 (36 ปี) กรุงเทพมหานคร ประเทศไทย
คู่สมรส: ปรียากานต์ ใจกันทะ​ (2568-ปัจจุบัน)
อาชีพ: นักแสดง พิธีกร
ปีที่แสดง: พ.ศ. 2550–ปัจจุบัน
ผลงานเด่น: Perspective
นาฏราช: พิธีกรยอดเยี่ยม  พ.ศ. 2566 - รายการเปอร์-สเปกทิฟ
สุวิกรม อัมระนันทน์ ชื่อเล่น เปอร์ (เกิด 14 ตุลาคม พ.ศ. 2531) เป็นนักแสดงและพิธีกรชาวไทย
ประวัติ

สุวิกรมมีชื่อเสียงจากบทนำในภาพยนตร์เรื่อง 365 วัน ตามติดชีวิตเด็กเอ็นท์ เป็นภาพยนตร์สารคดีโดย โสรยา นาคะสุวรรณ และจิระ มะลิกุล ที่นำเสนอชีวิตของเด็กไทยที่กำลังเตรียมตัวสอบเข้ามหาวิทยาลัย โดยใช้ทีมงานช่างกล้องติดตามถ่ายภาพการใช้ชีวิตประจำวันของเขา และเพื่อนร่วมชั้นเรียนที่โรงเรียนสวนกุหลาบวิทยาลัย จำนวน 4 คน เป็นเวลาหนึ่งปี ตั้งแต่การตัดสินใจร่วมกับครอบครัวเพื่อเลือกสอบเข้าเรียนวิศวกรรมตามอย่างบิดา บรรยากาศการเรียนการสอนในโรงเรียนมัธยม การใช้เวลาว่างกับเพื่อนฝูง การเรียนกวดวิชา การสอบโอ-เน็ต และการสอบสัมภาษณ์เข้าเรียนหลักสูตรนานาชาติ ในสาขาวิชาวิศวกรรมโยธา ของมหาวิทยาลัยเทคโนโลยีพระจอมเกล้าธนบุรี ที่เขาต้องการจะเข้าศึกษาในขณะนั้น
หลังจากผลงานเรื่อง 365 วัน ตามติดชีวิตเด็กเอ็นท์ เขายังมีผลงานแสดงภาพยนตร์เรื่อง ปิดเทอมใหญ่ หัวใจว้าวุ่น และ มายวาเลนไทน์ แล้วรัก...ก็หมุนรอบตัวเรา  จนได้รับบทบาทในการเป็นพิธีกรรายการโทรทัศน์อีกมากมาย เช่น หนึ่งวันเดียวกัน ร่วมกับซันนี่ สุวรรณเมธานนท์ รายการ อุตลุดจุดฝันภาค 1 (ของ บริษัท จีเอ็มเอ็ม แกรมมี่ จำกัด (มหาชน)) พิธีกรสมทบรายการ เจาะใจ (ของ บริษัท เจเอสแอลโกลบอลมีเดีย จำกัด)และพิธีกรในรายการ ดิไอดอล คนบันดาลใจ และยังเคยเป็นพิธีกร ทรู อะคาเดมี่ แฟนเทเชีย ซีซั่นที่ 9 ร่วมกับ เศรษฐา ศิระฉายา และพิธีกรรายการพิเศษ มหกรรมทางเรือนานาชาติ (8 ตอน) - สืบสานปณิธานแดนใต้ร่มเย็น (25) ทางช่อง 5
ปัจจุบันเป็นกรรมการผู้จัดการ บริษัท แบล็คดอท จำกัด เป็นผู้ผลิตควบคู่กับเป็นพิธีกรรายการเปอร์สเปกทิฟ ทางช่อง 9 เอ็มคอตเอชดี
ชีวิตส่วนตัว คบหาดูใจกับยิหวา - ปรียากานต์ ใจกันทะ นักแสดงสังกัดช่อง 3 เอชดี
ประวัติ > มิวสิกวิดีโอ

ไกลแค่ไหนคือใกล้ - เก็ตสึโนวา (2555)
คนนี้ - Scrubb (2554)
รางวัล

พิธีกรแห่งปี รางวัลไนน์เอ็นเตอร์เทน อวอร์ดส์ ครั้งที่ 9 ประจำปี พ.ศ.​ 2558 จากรายการ Perspective
พิธีกรดีเด่นแห่งปี รางวัลโทรทัศน์ทองคำครั้งที่ 33 ประจำปี พ.ศ. 2561 จากรายการ Perspective
พิธีกรดีเด่นแห่งปี รางวัลโทรทัศน์ทองคำครั้งที่ 36 ประจำปี พ.ศ. 2564 จากรายการ Perspective
พิธีกรยอดเยี่ยม รางวัลนาฏราช ครั้งที่ 13 ประจำปี พ.ศ.​ 2564 จากรายการ Perspective
พิธีกรยอดเยี่ยม รางวัลนาฏราช ครั้งที่ 14 ประจำปี พ.ศ.​ 2565 จากรายการ Perspective
พิธีกรยอดเยี่ยม รางวัลนาฏราช ครั้งที่ 15 ประจำปี พ.ศ.​ 2566 จากรายการ Perspective
แหล่งข้อมูลอื่น

สุวิกรม อัมระนันทน์ ที่อินสตาแกรม
Suwikrom Amaranon ที่อินเทอร์เน็ตมูวีเดตาเบส
ชีวประวัติ สุวิกรม อัมระนันทน์ ที่ ฐานข้อมูลภาพยนตร์ไทย
| ด ค กรางวัลนาฏราช สาขาพิธีกรยอดเยี่ยม |
| --- | --- |
2552-2575:  สัญญา คุณากร (2552)  สรยุทธ สุทัศนะจินดา (2553)  สัญญา คุณากร (2554)  สัญญา คุณากร (2555)  สัญญา คุณากร (2556)  ปัญญา นิรันดร์กุล (2557)  สัญญา คุณากร (2558)  กันต์ กันตถาวร (2559)  สัญญา คุณากร (2560)  สัญญา คุณากร (2561)  สัญญา คุณากร (2562)  กรรชัย กำเนิดพลอย (2563)  สุวิกรม อัมระนันทน์ (2564)  สุวิกรม อัมระนันทน์ (2565)  สุวิกรม อัมระนันทน์ (2566)
รายชื่อเครื่องดนตรี

บทความหลัก: เครื่องดนตรี
บทความนี้รวบรวมรายชื่อของเครื่องดนตรี แบ่งออกเป็นเครื่องเคาะจังหวะ เครื่องเป่า เครื่องสาย และเครื่องดนตรีไฟฟ้า เป็นต้น
เครื่องดนตรีสากล > เครื่องสาย

กีตาร์ (Guitar)
เบส (Bass)
ไวโอลิน (Violin)
วิโอลา (Viola)
เชลโล (Cello)
ดับเบิลเบส (Double Bass)
ฮาร์ป (Harp)
แบนโจ (Banjo)
แมนโดลิน (Mandolin)
ลูท (Lute)
ไลร์ (Lyre)
เครื่องดนตรีสากล > เครื่องตี

กลองชุด (Drum Set)
กลองทิมปานี (Timpani)
กลองใหญ่ (big drum)
กลองเล็ก (small drum)
กลองบองโก (Bongo drum)
กลองคองกา (conga drum)
แทมบูรีน (Tambourine)
ฉาบ (Cymbal)
เบลไลลา (Bellaila)
ไซโลโฟน (Xylophone)
ไวบราโฟน (Vibraphone)
ไลน์เบล (Line Bell)
ไทรแองเกิล (Triangle)
คาสทาเนทหรือกรับสเปน (Castanet)
ลูกซัด (Maracas)
คาบาซา (Cabaza)
มาริมบา (Marimba)
คาวเบล (Cowbell)
ระฆังราว (Tubular Bells)
เครื่องดนตรีสากล > เครื่องประเภทลิ่มนิ้ว

ออร์แกน (Organ)
เมโลเดียน (Melodian)
เปียโน (Piano)
แอคคอร์เดียน (Accordion)
ฮาร์ปซิคอร์ด (Harpsichord)
อิเล็กโทน (Electone)
แคลฟวิคอร์ด (Clavichord)
เครื่องดนตรีสากล > เครื่องเป่าลมไม้

เมาท์ออแกน (Organ Mount)
ฟลูต (Flute)
แซกโซโฟน (Saxophone)
โอโบ (Oboe)
คลาริเน็ต (Clarinet)
บาสซูน (Bassoon)
รีคอร์เดอร์ (Recorder)
ปิคโคโล (Piccolo)
คอร์ แองเกลส์ (Cor Anglais or English horn)
เครื่องดนตรีสากล > เครื่องเป่าทองเหลือง

ทรอมโบน (Trombone)
ทรัมเป็ต (Trumpet)
ทูบา (Tuba)
ฟลูเกลฮอร์น (Flugelhorn)
เฟรนช์ฮอร์น (French Horn)
คอร์เน็ท (Cornet)
ซูซาโฟน (Sousaphone)
ยูโฟเนียม (Euphonium)
เครื่องดนตรีไทย > เครื่องดีด

จะเข้
กระจับปี่
ซึง
พิณเพียะ
ไหซอง
พิณน้ำเต้า
เครื่องดนตรีไทย > เครื่องสี

ซอด้วง
ซออู้
ซอสามสาย
สะล้อ
ซอกันตรึม
รือบับ
เครื่องดนตรีไทย > เครื่องตี > เครื่องตีด้วยไม้

ระนาดเอก
ระนาดทุ้ม
กรับ
โปงลาง
เครื่องดนตรีไทย > เครื่องตี > เครื่องตีโลหะ

ระนาดเอกเหล็ก
ระนาดทุ้มเหล็ก
ฆ้องวงใหญ่
ฆ้องวงเล็ก
ฆ้องมอญ
ฆ้องโหม่ง
ฉิ่ง
ฉาบ
ฆ้องคู่
ฆ้องราว
ฆ้องระเบ็ง
เครื่องดนตรีไทย > เครื่องตี > เครื่องตีแบบหนัง

กลองแขก
กลองมลายู
ตะโพน
ตะโพนมอญ
เปิงมาง
กลองทัด
กลองยาว
กลองสองหน้า
โทน
รำมะนา
กลองสะบัดชัย
กลองชาตรี
กลองตะโพน
กลองมังคละ
กลองมโหระทึก
เครื่องดนตรีไทย > เครื่องเป่า > มีลิ้น

ปี่นอก
ปี่กลาง
ปี่ใน
ปี่ชวา
ปี่มอญ
ปี่ไฉน
ปี่กาหลอ
แคน
ปี่จุม
ปี่อ้อ
ปี่แน
ปี่ภูไท
เครื่องดนตรีไทย > เครื่องเป่า > ไม่มีลิ้น

ขลุ่ยหลิบ
ขลุ่ยเพียงออ
ขลุ่ยอู้
ขลุ่ยกรวด
ขลุ่ยนก
โหวด
เรไร
เครื่องดนตรีไทย > เครื่องดนตรีอื่น ๆ

ขิม
อังกะลุง
ระนาดแก้ว
บัณเฑาะว์
สื่อลวงลึก

วิดีโอลวงลึกสวมรอยการกล่าวสุนทรพจน์ของวลาดีมีร์ ปูติน เตือนชาวอเมริกันเกี่ยวกับการเลือกตั้ง
สื่อลวงลึก (อังกฤษ: deepfake, ประกอบขึ้นจากศัพท์ deep learning "การเรียนรู้เชิงลึก" และ fake "ปลอม") คือสื่อสังเคราะห์ ที่ซึ่งบุคคลในรูปภาพหรือวิดีโอหนึ่ง ๆ ถูกแทนที่ด้วยลักษณะหรืออากัปกิริยาของบุคคลอื่น แม้ว่าการปลอมแปลงเนื้อหาจะไม่ใช่เรื่องใหม่ แต่สื่อลวงลึกก็ใช้เทคนิคอันทรงพลังจากการเรียนรู้ของเครื่องและปัญญาประดิษฐ์ในการบิดเบือนหรือสร้างเนื้อหาภาพและเสียงที่มีศักยภาพสูงในการหลอกลวง วิธีการเรียนรู้ของเครื่องวิธีหลัก ๆ ที่ใช้ในการสร้างสื่อลวงลึกนั้นมีพื้นฐานมาจากการเรียนรู้เชิงลึกและเกี่ยวโยงกับการฝึกฝนข้อมูลสถาปัตยกรรมเครือข่ายประสาทเทียมอย่างเช่นตัวเข้ารหัสอัตโนมัติ และโครงข่ายปฏิปักษ์ก่อกำเนิด (GAN) เป็นต้น
สื่อลวงลึกได้รับความสนใจอย่างกว้างขวางจากการถูกนำไปใช้ในวิดีโอการมีเพศสัมพันธ์ของผู้มีชื่อเสียง สื่อลามกเพื่อแก้แค้น ข่าวปลอม เรื่องหลอกลวง และกลฉ้อฉลทางการเงิน สถานการณ์นี้ก่อให้เกิดการตอบสนองจากทั้งภาคอุตสาหกรรมและภาครัฐบาลเพื่อตรวจจับและจำกัดการใช้งาน
สื่อลวงลึกคืออะไร?

ศูนย์ธรรมาภิบาลปัญญาประดิษฐ์ ภายใต้สำนักงานพัฒนาธุรกรรมทางอิเล็กทรอนิกส์หรือ เอ็ตด้า (ETDA) ให้ข้อมูลว่าสื่อลวงลึกเอไอ คือปัญญาประดิษฐ์แบบรู้สร้างรูปแบบหนึ่ง ที่สามารถสร้างสื่อสังเคราะห์ ทั้งภาพนิ่ง เสียง ภาพเคลื่อนไหวพร้อมเสียง ได้เหมือนคนพูดจริงๆ จนแทบแยกไม่ออก ด้วยระบบการเรียนรู้หรือการเรียนรู้เชิงลึก จากลักษณะภายนอกของบุคคล เช่น สีผิว ตา ปาก จมูก รูปลักษณ์ต่างๆ ความฉลาดล้ำจากการเรียนรู้ข้อมูลมหาศาลของปัญญาประดิษฐ์แบบรู้สร้างทำให้สร้างภาพและเสียงได้ราวกับว่าคนคนนั้นเป็นคนพูดอยู่จริง โดยคำว่า "ลึก" (deep) มาจาก "การเรียนรู้เชิงลึก" (deep learning) ซึ่งเป็นเทคนิคในการสร้างแบบจำลองทางคณิตศาสตร์ที่ซับซ้อน และ "ลวง" หรือ "ปลอม" (fake) หมายถึงการปลอมแปลงหลอกลวง
ดังนั้น "ลวงลึก" (deep fake) ในที่นี้จึงหมายถึง การปลอมแปลงสื่อสังเคราะห์โดยใช้เทคโนโลยีปัญญาประดิษฐ์ที่ซับซ้อน ทำงานโดยใช้เทคนิคการเรียนรู้เชิงลึก ซึ่งเป็นส่วนหนึ่งของปัญญาประดิษฐ์ โดยการสร้างแบบจำลองทางคณิตศาสตร์ที่ซับซ้อนเพื่อเรียนรู้รูปแบบและลักษณะของบุคคลที่ต้องการปลอมแปลง โดยใช้ข้อมูลเข้า (input data) เช่น ภาพถ่ายหรือวิดีโอของบุคคลนั้น ๆ และข้อมูลอื่น ๆ เพื่อสร้างภาพหรือวิดีโอที่เหมือนกับบุคคลนั้น ๆ
รูปแบบกลโกงและผลกระทบจากสื่อลวงลึก

ทางเพศ: การสร้างวิดีโอหรือสื่อลามกอนาจาร ซึ่งมีการใช้ใบหน้าของบุคคลที่มีชื่อเสียง ซึ่งอาจทำให้เกิดผลกระทบทางสังคมและการเมือง การใช้กระทำในลักษณะนี้เป็นการกระทำที่ผิดกฎหมายและอาจสร้างผลกระทบทางจิตใจร้ายแรงให้แก่เหยื่ออีกด้วย
ทางการเมือง: การสร้างวิดีโอปลอมแปลงใบหน้านักการเมือง ซึ่งอาจทำให้เกิดกระแสข่าวปลอมที่สามารถส่งผลกระทบร้ายแรงต่อกระบวนการประชาธิปไตย ความไว้วางใจของสถาบัน และชื่อเสียงของประเทศได้
ทางธุรกิจและกฎหมาย: การใช้สื่อลวงลึก อาจทำให้เกิดความสับสนและความไม่เชื่อถือในระบบกฎหมาย สามารถเป็นเครื่องมือในการก่อกวนระบบกฎหมาย และทำให้เกิดความสับสนในการตรวจสอบความถูกต้องของข้อมูล นอกจากนี้ยังสามารถใช้ในการสร้างวิดีโอปลอมแปลงผู้บริหารหรือนักลงทุน ซึ่งอาจทำให้เกิดความสับสนและการฉ้อโกงทางธุรกิจซึ่งส่งผลกระทบทางการเงินและตลาดทุน
รายชื่อผลงานของเอเคบีโฟร์ตีเอต

บทความนี้เกี่ยวกับผลงานของวงเอเคบีโฟร์ตีเอต สำหรับบทความหลัก ดูที่ เอเคบีโฟร์ตีเอต
| ผลงานเพลงของเอเคบีโฟร์ตีเอต |
| --- | --- |

สตูดิโออัลบั้ม: 10
อัลบั้มบันทึกการแสดงสด: 35
มิวสิกวิดีโอ: 107
ซิงเกิล: 68
เพลงประกอบภาพยนตร์: 5
ผลงานของ AKB48 ประกอบด้วยสตูดิโออัลบั้ม 8 ชุด คอนเสิร์ตอัลบั้ม 32 ชุด มิวสิกวีดีโอ 107 เพลง ซิงเกิล 60 ชุด และเพลงประกอบภาพยนตร์ 5 เพลง
ซิงเกิล > เพลงอื่น ๆ ที่ติดชาร์ต

| ปี | ชื่อเพลง | อันดับ> บิลบอร์ด | อันดับ> RIAJ | อัลบั้ม / ซิงเกิล |
| --- | --- | --- | --- | --- |
| 2010 | "Majisuka Rock 'n' Roll" (มะจิซุกะร็อกแอนด์โรล) | — | 14 | "Sakura no Shiori" (ซะกุระโนะชิโอะริ) |
| 2010 | "Enkyori Poster" (เอ็นเคียวริโปสเตอร์) | — | 96 | "Sakura no Shiori" (ซะกุระโนะชิโอะริ) |
| 2010 | "Jibun Rashisa" (จิบุนระชิซะ) | — | 54 | Kamikyokutachi (คะมิเกียวกุตะจิ) |
| 2010 | "Kimi to Niji to Taiyou to" (คิมิโทะนิจิโทะไทโยโทะ) | 35 | 25 | Kamikyokutachi (คะมิเกียวกุตะจิ) |
| 2010 | "Majijo Teppen Blues" (มะจิโจะเท็บเป็งบลูส์) | — | 55 | "Ponytail to Shushu" (โพนีเทลโทะชูชู) |
| 2010 | "Anata ga Ite Kureta Kara" (อะนะตะกะอิเตะคุเระตะคะระ) | 97 | 22 | Set List: Greatest Songs Kanzenban (เซ็ตลิสต์: เกรตเทสต์ซองส์ คันเซ็มบัง) |
| 2010 | "Yasai Sisters" (ยะไซซิสเตอร์) | — | 73 | "Heavy Rotation" (เฮฟวีโรเทชัน) |
| 2010 | "Yoyakushita Christmas" (โยะยะกุชิตะคริสต์มาส) | — | 26 | "Chance no Junban" (แชนซ์โนะจุมบัง) |
| 2010 | "Kurumi to Dialogue" (คุรุมิโทะไดอาล็อก) | — | 71 | "Chance no Junban" (แชนซ์โนะจุมบัง) |
| 2011 | "Dareka no Tame ni" (ดะเระกะโนะทะเมะนิ) | 17 | 2 | ซิงเกิลการกุศล |
| 2011 | "Yankee Soul" (แยงกีโซล) | 74 | — | "Everyday, Katyusha" (เอฟวรีเดย์คะชูชะ) |
| 2012 | "Kimi no Tame ni Boku wa…" (คิมิโนะทะเมะนิโบะกุวะ...) | 69 | — | "Manatsu no Sounds Good!" (มะนะสึโนะซาวส์กูด!) |
| 2012 | "First Rabbit" (เฟิร์สแร็บบิต) | 43 | — | 1830m (1830 เมตร) |
| 2012 | "Yume no Kawa" (ยุเมะโนะคะวะ) | 38 | — | "Gingham Check" (กิงกัมเช็ก) |
| 2012 | "Sugar Rush" (ชูการัช) | — | — | เพลงประกอบภาพยนตร์เรื่อง Wreck-It Ralph |
| 2013 | "Tenohira ga Kataru Koto" (เทะโนะฮิระกะคะตะรุโคะโตะ) | 83 | — | ซิงเกิลการกุศล |
| 2014 | "After Rain" (อาฟเตอร์เรน) | 21 | — | Tsugi no Ashiato (สึงิโนะอะชิอะโตะ) |
| 2015 | "Koko ga Rhodes da, Koko de Tobe!" (โคะโคะกะโรเดสดะ, โคะโคะเดะโทะเบะ!) | 46 | — | Koko ga Rhodes da, Koko de Tobe! (โคะโคะกะโรเดสดะ, โคะโคะเดะโทะเบะ!) |
| 2015 | "365 Nichi no Kamihikouki" (ซัมเบียกุโระกุจูโกะนิจิโนะคะมิฮิโกะกิ) | 6 | — | "Kuchibiru ni Be My Baby" (คุจิบิรุนิบีมายเบบี้) |
| 2016 | "Hikari to Kage no Hibi" (ฮิกะริโทะคะเงะโนะฮิบิ) | 48 | — | "Love Trip" (เลิฟทริป) |
| 2016 | "Shiawase wo Wakenasai" (ชิอะวะเซะโอะวะเกะนะไซ) | 29 | — | "Love Trip" (เลิฟทริป) |
| 2017 | "Dare no Koto wo Ichiban Aishiteru?" (ดะเระโนะโคะโตะโอะอิจิบังไอชิเตรุ?) | 37 | — | "Shoot Sign" (ชูตไซน์) |